मोहाली(कुलदीप): अकाली-भाजपा सरकार के कार्यकाल दौरान पंजाब में साल 2015 में जिला फरीदकोट के गांव बुर्ज जवाहर सिंह वाला में हुए बेअदबी कांड के 3 आरोपियों को अदालत द्वारा जमानत दे दी गई है। जिन 3 आरोपियों को जमानत दी गई है, उनमें महिन्द्रपाल सिंह उर्फ बिट्टू निवासी कोटकपूरा, शक्ति सिंह निवासी गांव रोमाणा (फरीदकोट) तथा सुखजिन्द्र सिंह के नाम शामिल हैं। तीनों आरोपी किसी अन्य केस में मोगा जेल में बंद थे। केस की जांच कर रही सी.बी.आई. ने इन तीनों को जुलाई महीने में जेल से प्रोडक्शन वारंट पर लाकर इस केस में शामिल किया था तथा सी.बी.आई. की मोहाली स्थित विशेष अदालत में पेश किया गया था।